16/04/2021 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
R. P. 2021/14211. Concesión provisional do Programa FOPPSS/2021

Resolución pola que se aproba a concesión provisional do Programa de Financiamento dos Servizos Comunitarios Municipais en 2021 (FOPPSS/2021) Don VALENTÍN GONZÁLEZ FORMOSO, presidente da Deputación Provincial da Coruña. Primeiro. –Por RP núm.41121, do 14 de decembro de 2020, aprobáronse as Bases reguladoras do Programa de financiamento dos Servizos Sociais Comunitarios Municipais no ano 2021 e foron publicadas no BOP núm.215, 16 de decembro de 2020. No BOP núm.223, do día 29 de decembro de 2020, publicouse o extracto da resolución núm.41279, de data 16/12/2020, pola que se aprobou a Convocatoria do dito Programa establecéndose un prazo de presentación de solicitudes ata o día 5 de febreiro de 2021 ás 14.00 horas. Segundo. –A totalidade das solicitudes referidas nesta resolución foron presentadas dentro do prazo establecido na convocatoria e cumpren cos requisitos establecidos nela, agás o Concello de Santa Comba e o Concello da Pobra do Caramiñal cuxas concesións definitivas estarán condicionadas nos termos indicados no punto 2 desta resolución. Terceiro. –Na partida orzamentaria 0611/23121/46201 do orzamento xeral desta Deputación para o exercicio corrente, existe crédito dispoñible para facer fronte á concesión das subvencións propostas. Cuarto. –Constan no expediente os informes da Unidade Xestora do Programa e do Servizo de Fiscalización. RESOLVO: 1. Aprobar provisionalmente o Programa de financiamento dos Servizos Sociais Comunitarios Municipais no 2021 por un importe total de 8.025.337,49 €, con cargo á aplicación orzamentaria 0611/23121/46201, fase A, operación núm.220210007268 (núm de referencia 22021002456) do vixente orzamento. Na táboa seguinte detállanse os módulos e importes da achega provincial concedidos provisionalmente para cada entidade beneficiaria: 2. Condicionar a concesión definitiva da achega aos concellos que se indican á acreditación dos requisitos sinalados: – Concello de Santa Comba deberá acreditar a aprobación das súas contas do ano 2019 e a súa presentación perante os órganos de control externo. – Concello da Pobra do Caramiñal deberá estar ao corrente das súas obrigas coa Deputación da Coruña. A Deputación comprobará de oficio este requisito.3. Tomar coñecemento da desistencia definitiva, conforme ás bases 7.2.8, que se sinala de seguido: Estas desistencias poderán terse en conta para a elaboración das bases das vindeiras convocatorias.4. Publicar a presente resolución no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, do 1 de outubro, do procedemento administrativo común das administracións públicas.5. Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan comunicar, se é o caso, a desistencia da solicitude ou presentar alegacións ou emenda de erros. Transcorrido o devandito prazo de 10 días sen que por parte dos solicitantes se desista expresamente, a subvención considerarase aceptada tacitamente. A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. A Coruña, 13 de abril de 2021. O presidente O secretario Valentín González Formoso José Luis Almau Supervía